
                                                 Nr.23/283/2007
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind modelele de utilitate, transmis cu adresa nr. P.L.x 642 din 2 octombrie 2007.


În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, Camera Deputaţilor este Cameră decizională.
PREŞEDINTE,

Iulian Iancu

                                                                                     Nr.23/283/2007
R A P O R T
asupra proiectului de Lege privind modelele de utilitate


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege privind modelele de utilitate, transmis cu adresa nr. P.L.x 642 din 2 octombrie 2007 şi înregistrat la comisie sub nr. 23/283 din 3 octombrie 2007.


Senatul a adoptat proiectul de lege, cu respectarea prevederilor articolului 76 alin. (2) din Constituţia României, republicată, în şedinţa din 24 septembrie 2007.

Comisia juridică, de disciplină şi imunităţi a avizat favorabil proiectul de lege, cu avizul nr. 31/1044/9 octombrie 2007.


Consiliul Legislativ, cu avizul nr.767 din 13 iunie 2007, a avizat favorabil proiectul de lege cu observaţii şi propuneri care au fost preluate de iniţiator.



Proiectul de lege are ca obiect de reglementare modelele de utilitate care constituie singurul obiect de proprietate industrială neprotejat în prezent în România, reglementarea propusă răspunzând obligaţiilor asumate de ţara noastră prin ratificarea Convenţiei de la Paris pentru protecţia proprietăţii industriale din 20 martie 1883, în forma revizuită la Stocholm la 14 iulie 1967.La nivel comunitar, reglementarea regimului juridic privind modelele de utilitate nu s-a concretizat, până în prezent, în adoptarea unui document juridic, motiv pentru care protecţia modelelor de utilitate se realizează, în principal, la nivel naţional.Pentru ca un model de utilitate să fie protejat, acesta trebuie să rezulte dintr-o activitate inventivă şi să fie susceptibil de aplicare industrială.



În general, modelele de utilitate se folosesc în acele ramuri ale industriei unde persistă necesitatea implementării noilor inovaţii, îndeosebi sub forma de mici invenţii tehnice care se aplică, de regulă, în sectoarele consacrate construcţiilor de maşini, industria energetică, optică, industria de producere a jucăriilor etc.


Membrii Comisiei pentru industrii şi servicii au examinat proiectul de lege în şedinţa din 16 octombrie 2007.



La lucrările comisiei a participat, ca invitaţi din partea OSIM, doamna Constanţa Moraru – şef departament juridic şi domnul Ion Vasilescu – director al Direcţiei brevete.



În urma dezbaterilor, membrii comisiei au hotărât, în unanimitate, adoptarea proiectului de Lege privind modelele de utilitate, cu amendamente admise.



La lucrările comisiei au fost prezenţi 20 de deputaţi din totalul de 21 de membri ai comisiei.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.



În raport de obiectul şi conţinutul său, proiectul de lege face parte din categoria legilor ordinare.


În urma dezbaterii, Comisia propune admiterea cu modificări a proiectului de lege.

A M E N D A M E N T E     A D M I S E 
	Nr.

crt.
	Text adoptat de Senat
	Amendamente admise
	Motivaţie

	0
	1
	2
	3

	1.
	Lege

privind modelele de utilitate


	Nemodificat
	

	2.
	Capitolul I
Dispoziţii generale


	Nemodificat
	

	3.
	Art.1. - (1) Modelul de utilitate protejează, în condiţiile prezentei legi, orice invenţie tehnică, cu condiţia să fie nouă, să depăşească nivelul simplei îndemânări profesionale şi să fie susceptibilă de aplicare industrială.

(2) Nu sunt considerate invenţii în sensul alin.(1), în special:
a) descoperirile, teoriile ştiinţifice şi metodele matematice;

b) creaţiile estetice;

c) planurile, principiile şi metodele în exercitarea de activităţi mentale, de jocuri sau în domeniul activităţilor economice, precum şi programele de calculator;

d) prezentările de informaţii.
(3) Prevederile alin.(2) nu exclud protecţia prin model de utilitate a obiectelor sau activităţilor prevăzute, decât în măsura în care cererea de model de utilitate sau modelul de utilitate se referă la astfel de obiecte sau activităţi considerate în sine.

	Nemodificat
	


	0
	1
	2
	3

	
	(4) Nu pot fi protejate prin înregistrare ca model de utilitate:

a) invenţiile a căror exploatare comercială este contrară ordinii publice sau bunelor moravuri, inclusiv cele dăunătoare sănătăţii sau vieţii persoanelor, animalelor sau plantelor sau care sunt de natură să aducă atingeri grave mediului, cu condiţia ca această excludere să nu depindă numai de faptul că exploatarea lor este interzisă printr-o dispoziţie legală;

b) soiurile de plante şi rasele de animale;

c) invenţiile având ca obiect un material biologic;

d) invenţiile având ca obiect un produs constând într-o substanţă chimică sau farmaceutică;  

e) invenţiile având ca obiect un procedeu sau o metodă.


	
	

	4. 
	Art.2. Dreptul la modelul de utilitate aparţine inventatorului sau succesorului său în drepturi.


	Nemodificat
	

	5. 
	Art.3. - (1) O invenţie este nouă dacă nu este cuprinsă în stadiul tehnicii.

(2) Stadiul tehnicii cuprinde toate cunoştinţele care au devenit accesibile publicului printr-o descriere scrisă sau orală, prin folosire sau în orice alt mod, până la data depozitului cererii de model de utilitate.

(3) Stadiul tehnicii cuprinde, de asemenea, conţinutul cererilor de model de utilitate, al cererilor de brevet de invenţie depuse la Oficiul de Stat pentru Invenţii şi Mărci, denumit în continuare O.S.I.M., precum şi cel al cererilor care au efect în România, aşa cum acestea au fost depuse, care au o dată de depozit anterioară celei prevăzute la alin.(2) şi care au fost publicate la sau după această dată, conform legii.

(4) În aplicarea prevederilor alin.(2) şi (3) divulgarea invenţiei nu este luată în considerare dacă a intervenit în intervalul de 6 luni înaintea datei de depozit a cererii de model de utilitate şi dacă rezultă, direct sau indirect:

a) de la solicitant sau de la predecesorul său în drepturi ori
b) ca urmare a unui abuz evident asupra solicitantului sau predecesorului său în drepturi.


	Nemodificat
	

	6. 
	Art.4.
O invenţie este susceptibilă de aplicare industrială dacă obiectul său poate fi fabricat sau folosit în orice tip de industrie, inclusiv în agricultură.


	Nemodificat
	

	7. 
	Art.5.
- (1) Modelul de utilitate conferă titularului său un drept exclusiv de exploatare a invenţiei pe întreaga durată şi de a interzice efectuarea fără consimţământul său a următoarelor acte: fabricarea, folosirea, oferirea spre vânzare, vânzarea sau importul în vederea folosirii, oferirii spre vânzare ori vânzării invenţiei protejate prin model de utilitate.
(2) Titularul are, de asemenea, dreptul de a interzice oricărui terţ care nu are consimţământul său, să furnizeze sau să ofere altor persoane decât celor îndreptăţite să exploateze invenţia protejată prin model de utilitate, mijloace de aplicare a invenţiei pe teritoriul României, referitoare la un element esenţial al invenţiei, când terţul ştie sau - în împrejurările date - ar fi trebuit să ştie că mijloacele sunt adecvate şi destinate aplicării invenţiei.

(3) Dispoziţiile prevăzute la alin.(2) nu se aplică produselor comerciale de larg consum, cu excepţia situaţiilor în care terţul încearcă să determine săvârşirea unor fapte care ar încălca dreptul exclusiv prevăzut la alin.(1).

(4) În cazul în care elementele esenţiale ale unui model de utilitate au fost preluate din descrierea, desenele, modelele experimentale, dispozitivele sau echipamentele aparţinând altei persoane decât titularului, fără consimţământul acesteia, protecţia acordată nu poate fi folosită în detrimentul acelei persoane.


	Art.5.
- (1) Modelul de utilitate înregistrat conferă titularului său un drept exclusiv de exploatare a invenţiei pe întreaga durată şi de a interzice efectuarea fără consimţământul său a următoarelor acte: fabricarea, folosirea, oferirea spre vânzare, vânzarea sau importul în vederea folosirii, oferirii spre vânzare ori vânzării invenţiei protejate prin model de utilitate.

Raportorii


	Precizare necesară.

	8. 
	Art.6. - (1) Drepturile conferite de un model de utilitate înregistrat nu se extind la actele prevăzute la art.5 alin.(1) privind produsul protejat, efectuate după ce produsul a fost comercializat într-un stat membru al Uniunii Europene, de către titular sau cu consimţământul acestuia.

(2) Totuşi, drepturile conferite de un model de utilitate se extind la actele privind produsul protejat, efectuate după ce produsul a fost comercializat în afara unui stat membru al Uniunii Europene, de către titular sau cu consimţământul acestuia.


	Nemodificat
	

	9. 
	Art.7.
- (1) Durata unui model de utilitate este de 6 ani, cu începere de la data de depozit.

(2) Titularul dreptului poate să obţină, pe baza unei solicitări făcute în scris la OSIM, reînnoirea protecţiei prin modelul de utilitate pentru încă o perioadă de 2 ani, dar nu mai devreme de un an şi nu mai târziu de 6 luni înainte de expirarea duratei prevăzute la alin.(1).

(3) Titularul dreptului poate să obţină, pe baza unei solicitări făcute în scris la OSIM, reînnoirea protecţiei prin model de utilitate pentru o a doua şi ultimă perioadă de 2 ani, nu mai devreme de un an şi nu mai târziu de 6 luni înainte de expirarea duratei prevăzute la alin.(2).

(4) Durata modelului nu poate depăşi 10 ani de la data de depozit.

(5) Taxa de reînnoire poate fi plătită până la data expirării duratei prevăzute la alin.(1) sau, după caz, la alin.(2), ori într-un termen de 6 luni de la oricare din aceste date, cu o majorare de 50% din cuantumul taxei legale.
(6) Menţiunea reînnoirii protecţiei conform prevederilor alin.(2) şi (3) se publică în Buletinul Oficial de Proprietate Industrială, denumit în continuare B.O.P.I.

	Nemodificat
Nemodificat
Nemodificat
Nemodificat
La articolul 7, după alineatul (5) se introduce un alineat nou, alin. (6), cu următorul cuprins: 

(6) Titularul modelului de utilitate poate achita cumulativ taxele de menţinere în vigoare şi taxele de reînnoire pentru toată perioada de protecţie.

Raportorii

Nemodificat (devine alin. (7) )
	Pentru simplificarea formalităţilor de plată.

	10. 
	Art.8. 
- (1) Dreptul la modelul de utilitate, dreptul la înregistrarea modelului de utilitate şi drepturile care decurg din înregistrarea modelului de utilitate pot fi transmise în tot sau în parte.

(2) Modelul de utilitate poate face obiectul unei garanţii reale sau al unor măsuri de executare silită.


	Nemodificat
	

	11. 
	Art.9. 
- (1) Protecţia prin model de utilitate încetează prin:

a) expirarea duratei;

b) neplata taxelor de reînnoire a protecţiei;

c) renunţarea titularului la modelul de utilitate înregistrat.

(2) Încetarea protecţiei prevăzute la alin.(1) produce efectele din ziua următoare: 

a) datei expirării duratei modelului, în cazul prevăzut la alin.(1) lit.a) şi b);

b) comunicării de către titular a renunţării, în cazul prevăzut la alin.(1) lit.c).

(3) Dacă renunţarea conform prevederilor alin.(1) lit.c) se referă numai la anumite părţi ale modelului de utilitate, acesta rămâne în vigoare în ceea ce priveşte celelalte părţi. OSIM ia act de renunţare, fără a examina dacă părţile rămase ale modelului de utilitate continuă să îndeplinească cerinţele prezentei legi şi dacă limitarea este admisibilă.

(4) Modelul de utilitate este considerat a nu avea efect retroactiv de la data de depozit, în cazul în care se acordă brevet de invenţie pentru o cerere

a) în care este revendicată prioritatea cererii de model de utilitate, sau

b) care a fost transformată  în cerere de model de utilitate, iar solicitantul nu a cerut în mod expres retragerea cererii de brevet.


	Nemodificat
	

	12. 
	Capitolul II 

Procedura de înregistrare. 

Publicarea şi eliberarea certificatului


	Nemodificat
	

	13. 
	Art.10. - (1) Cererea de model de utilitate se redactează în limba română şi se depune la OSIM, la alegerea solicitantului, pe hârtie sau sub o altă formă şi printr-un mijloc de transmitere prevăzut în regulamentul de aplicare a prezentei legi.
(2) Cererea conţine:

a) datele de identificare a solicitantului; 

b) solicitarea protecţiei prin model de utilitate, însoţită de titlul invenţiei;

c) o descriere a invenţiei;

d) una sau mai multe revendicări;

e) desenele la care se face referire în descriere sau revendicări.

(3) Cererea de model conţine indicaţii care să permită stabilirea identităţii inventatorului. 

(4) Dacă solicitantul nu este acelaşi cu inventatorul, acesta trebuie să îl declare şi să facă dovada, printr-un document depus la OSIM până la luarea unei hotărâri, că este îndreptăţit la înregistrarea modelului de utilitate.

(5) În toate procedurile în faţa OSIM, solicitantul este considerat a fi persoana îndreptăţită la înregistrarea modelului de utilitate.

(6) Pentru fiecare invenţie se depune câte o cerere de model de utilitate.

(7) Revendicările trebuie să definească în mod clar obiectul protecţiei solicitate, să fie concise şi să fie susţinute în întregime de descrierea invenţiei.

(8) Cererea este însoţită de un rezumat al invenţiei. Rezumatul trebuie să conţină o scurtă prezentare a invenţiei; aceasta serveşte exclusiv informării tehnice şi nu poate fi luat în considerare pentru alte scopuri, în special pentru determinarea întinderii protecţiei.

(9) Până la data hotărârii de înregistrare a modelului de utilitate, sunt permise modificări ale cererii în măsura în care acestea nu extind obiectul cererii. Din modificări care extind obiectul cererii nu pot rezulta niciun fel de drepturi.


	Art.10. - (1) Cererea de model de utilitate se redactează în limba română şi se depune la OSIM, la alegerea solicitantului, pe suport hârtie sau sub o altă formă şi printr-un mijloc de transmitere prevăzut în regulamentul de aplicare a prezentei legi.

Raportorii

Nemodificat
Nemodificat
Nemodificat
Nemodificat
Nemodificat
Nemodificat
Nemodificat
Nemodificat
	Completare necesară.

	14. 
	Art.11. Invenţia trebuie să fie dezvăluită în cererea de model de utilitate suficient de clar şi complet, astfel încât o persoană de specialitate în domeniu să o poată realiza.
	Nemodificat
	

	15. 
	Art.12. - (1) Data de depozit a cererii de model de utilitate este data la care au fost depuse la OSIM următoarele:

a) o indicaţie explicită sau implicită potrivit căreia se solicită un model de  utilitate;

b) indicaţii care să permită stabilirea identităţii solicitantului sau care să permită contactarea acestuia de către OSIM;

c) o parte care, la prima vedere, să pară a fi o descriere a invenţiei.

(2) Revendicările şi desenele privind invenţia pot fi depuse şi în termen de 2 luni de la data de depozit.

(3) În cazul în care nu sunt îndeplinite cerinţele prevăzute la alin.(1) lit.a) şi/sau c), OSIM notifică solicitantului deficienţele constatate şi îi solicită remedierea acestora în termen de 2 luni de la data la care cel puţin cerinţa prevăzută la alin.(1) lit.b) a fost îndeplinită.

(4) Data de depozit a cererii de model de utilitate este data la care sunt depuse la OSIM documentele ce cuprind remedierea deficienţelor semnalate în notificarea transmisă conform prevederilor alin.(3).

(5) Dacă deficienţele semnalate nu au fost remediate în termenul acordat sau dacă deficienţele se referă la cerinţa prevăzută la alin.(1) lit.b), nu se acordă data de depozit, iar cererea de model de utilitate este considerată a nu fi fost depusă.


	Nemodificat
	

	16. 
	Art.13. Depozitul cererii de model de utilitate are valoarea unui depozit naţional reglementar de la data de depozit acordată conform prevederilor art.12, dacă sunt îndeplinite prevederile art.10 alin.(2).


	Nemodificat
	

	17. 
	Art.14. - (1) O cerere de model de utilitate poate rezulta şi dintr-o cerere de brevet având ca obiect aceeaşi invenţie, dacă solicitantul depune o cerere de transformare:

a) pe parcursul procedurii de examinare a cererii de brevet până la încheierea pregătirilor tehnice pentru publicarea menţiunii hotărârii de acordare a brevetului de invenţie sau de respingere a cererii de brevet;

b) într-o perioadă de 3 luni de la data la care OSIM publică menţiunea unei hotărâri de anulare a brevetului de invenţie rămase definitivă şi irevocabilă pe motivul lipsei activităţii inventive.

(2) Dacă sunt îndeplinite cerinţele prevăzute la alin.(1, cererea de model de utilitate rezultată din transformare beneficiază de aceeaşi dată de depozit şi de dreptul de prioritate născut din cererea de brevet de invenţie.

 (3) Transformarea prevăzută la alin.(2) nu are efect după expirarea unei perioade de 10 ani calculată de la data de depozit a cererii de brevet.

(4) Pentru o cerere de brevet de invenţie transformată într-o cerere de model de utilitate, procedura de examinare se continuă dacă solicitantul nu cere în mod expres retragerea cererii de brevet.

(5) Pot fi transformate în cereri de model de utilitate şi cererile de brevet european aflate în situaţiile prevăzute la art.135 din Convenţia brevetului european, cu revizuirile ulterioare, în condiţiile prevăzute de regulamentul de aplicare a prezentei legi.


	Nemodificat
	

	18. 
	Art.15. - (1) Solicitantul unui model de utilitate poate cere, până la luarea unei hotărâri privind înregistrarea, conversia acestuia într-o cerere de brevet de invenţie, în condiţiile prevăzute de regulamentul de aplicare a prezentei legi.

(2) O cerere de brevet de invenţie, rezultată în condiţiile prevăzute la alin.(1), beneficiază de aceeaşi dată de depozit şi de dreptul de prioritate născut din cererea de model de utilitate.

(3) Conversia unei cereri de model de utilitate în cerere de brevet de invenţie nu este permisă în cazul în care cererea de model a rezultat din transformarea unei cereri de brevet de invenţie conform prevederilor art.14.

	Nemodificat
	

	19. 
	Art.16. - (1) O cerere de model de utilitate trebuie să se refere la o singură invenţie.

(2) Cererea de model de utilitate care conţine două sau mai multe invenţii trebuie divizată de către solicitant, din proprie iniţiativă sau la cererea OSIM, până la luarea unei hotărâri privind această cerere.

(3) În situaţia în care până la luarea unei hotărâri asupra cererii iniţiale, solicitantul nu o divizează prin depunerea revendicărilor care să definească protecţia unei singure invenţii, obiect al cererii iniţiale, OSIM declară cererea ca fiind considerată retrasă.


	Nemodificat
	

	20. 
	Art.17. - (1) OSIM examinează dacă cererea de model de utilitate îndeplineşte:

a) prevederile art.10 alin.(3) privind stabilirea identităţii inventatorului;

b) prevederile art.10 alin.(4) privind dreptul la înregistrarea modelului de utilitate;

c) prevederile art.10 alin.(2) referitoare la conţinutul cererii de model;

d) condiţiile privind depozitul, prevăzute la art.12 şi 13;

e) condiţiile pentru recunoaşterea priorităţii; 

f) condiţiile privind existenţa unei singure invenţii, prevăzute la art.16 alin.(1).

(2) OSIM examinează dacă invenţia, care constituie obiectul cererii

a) nu este exclusă de la protecţia prin model de utilitate, conform prevederilor art.1 alin.(2), sau nu poate fi protejată conform prevederilor art.1 alin.(4);


b) este dezvăluită, potrivit prevederilor art.11.

(3) OSIM nu examinează obiectul cererii de model de utilitate sub aspectul îndeplinirii condiţiilor privind noutatea, depăşirea nivelului simplei îndemânări profesionale, precum şi aplicabilitatea industrială.


	Nemodificat
	

	21. 
	Art.18. - (1) Pentru toate cererile de model de utilitate pentru care sunt îndeplinite condiţiile prevăzute la art.17 alin.(1) şi (2) privind înregistrarea modelului, OSIM întocmeşte în termen de 6 luni de la data de depozit un raport de documentare, în care sunt menţionate documentele luate în considerare sub aspectul condiţiilor prevăzute la art.1.

(2) Pentru întocmirea raportului de documentare, solicitantul va depune la OSIM, în termen de 2 luni de la data depunerii cererii sau, după caz, de la data de depozit, dovada plătii taxei legale.

(3) Nu se întocmeşte raport de documentare pentru cererile provenite din transformarea unei cereri de brevet de invenţie care avea deja un raport de documentare întocmit şi publicat de către OSIM.

(4) Raportul de documentare, însoţit de copii ale documentelor citate, se transmite solicitantului împreună cu notificarea OSIM ca solicitantul să depună în termen de 2 luni dovada plăţii taxei de publicare şi eliberare a certificatului şi de menţinere în vigoare a modelului pentru primii 6 ani de protecţie. La cererea motivată a solicitantului, acest termen poate fi prelungit o singură dată cu încă 2 luni.

(5) Solicitantul poate modifica revendicările în termenul prevăzut la alin.(4) prin depunerea unui nou set de revendicări. În astfel de cazuri OSIM nu efectuează un supliment sau o modificare a raportului de documentare.

(6) Dacă în termenul prevăzut la alin.(4), la OSIM nu a fost depusă dovada  plăţii taxei, cererea este declarată ca fiind considerată retrasă. 

(7) În cazul în care raportul de documentare nu a fost făcut public odată cu publicarea documentaţiei prevăzută la art.19 alin.(8), acesta se publică ulterior, în condiţiile prevăzute de regulamentul de aplicare a prezentei legi.

	Nemodificat
	

	22. 
	Art.19. - (1) Hotărârile privind cererea de model de utilitate se iau de către o comisie de examinare de specialitate din cadrul Direcţiei brevete de invenţie din OSIM, pe baza raportului de examinare a cererii.

(2) OSIM hotărăşte înregistrarea modelului de utilitate, dacă sunt îndeplinite condiţiile prevăzute la art.17 alin.(1) şi (2) şi dacă a fost achitată taxa de publicare şi eliberare a certificatului şi de menţinere în vigoare a modelului pentru primii 6 ani de protecţie.
(3) La cererea solicitantului, luarea hotărârii privind înregistrarea poate fi amânată, fără a se depăşi un termen de 18 luni de la data de depozit a cererii sau de la data de la care aceasta a fost depusă, în condiţiile prevăzute de regulamentul de aplicare a prezentei legi.

(4) OSIM hotărăşte respingerea înregistrării modelului de utilitate în următoarele situaţii:

a) invenţia, obiect al cererii, este exclusă de la protecţia prin model de utilitate, conform prevederilor art.1 alin.(2), sau nu poate fi protejată, conform prevederilor art.1 alin.(4);

b) cererea de model de utilitate nu îndeplineşte  prevederile art.10 alin.(1) sau (2) ori ale alin.(7) sau ale art.11 sau art.12;

c) solicitantul a deschis faza naţională după expirarea termenului prevăzut la art.26 alin.(1) sau (2), după caz;

d) solicitantul, altul decât inventatorul, nu a făcut dovada în termenul prevăzut la art.10 alin.(4), că este îndreptăţit la înregistrarea modelului de utilitate.

(5) Sunt declarate ca fiind considerate retrase cererile de model de utilitate aflate în următoarele situaţii:
a) inventatorii nu au fost indicaţi în conformitate cu prevederile art.10 alin.(3);
b) cererea a constituit baza revendicării priorităţii într-o cerere ulterioară depusă pe cale naţională sau pentru care s-a deschis fază naţională în România;

c) solicitantul nu a depus revendicările şi/sau desenele în termen de 2 luni de la data de depozit a cererii de model de utilitate;

d) cererea de model de utilitate a rezultat din transformarea unei cereri de brevet de invenţie pentru care, ulterior transformării, a fost luată o hotărâre de acordare a brevetului; 

e) una din taxele legale nu a fost plătită în cuantumul şi la termenele  prevăzute de prezenta lege şi de Ordonanţa Guvernului nr.41/1998 privind taxele în domeniul proprietăţii industriale şi regimul de utilizare a acestora, republicată, cu modificările ulterioare. 
(6) Invenţia care face  obiectul cererii de model de utilitate are caracterul stabilit de legea specială şi nu poate fi divulgată fără acordul solicitantului până la publicare. OSIM păstrează nivelul de clasificare atribuit de instituţiile în drept documentelor depuse. În situaţia în care documentele nu sunt declasificate înainte de publicarea înregistrării modelului, OSIM publică înregistrarea modelului în termen de o lună de la data comunicării declasificării informaţiilor.

 (7) Menţiunea hotărârii de înregistrare a modelului de utilitate sau de respingere a cererii de model se publică în B.O.P.I., în termen de o lună de la data la care a expirat termenul prevăzut de lege pentru formularea contestaţiei şi în condiţiile prevăzute de regulamentul de aplicare a legii.

(8) Odată cu publicarea menţiunii hotărârii de înregistrare a modelului de utilitate se pun la dispoziţia publicului descrierea, revendicările, după caz, revendicările amendate şi desenele, precum şi raportul de documentare, dacă acesta nu se publică ulterior.

(9) Orice persoană poate solicita la OSIM, cu plata taxei legale, efectuarea unui raport de documentare pe baza revendicărilor amendate.

(10) OSIM nu publică modificările efectuate ulterior datei de depozit, care au extins obiectul cererii.

	Nemodificat
(2) OSIM hotărăşte înregistrarea modelului de utilitate, dacă sunt îndeplinite condiţiile prevăzute la art.17 alin.(1) şi (2) şi dacă a fost achitată taxa de publicare a modelului, de eliberare a certificatului şi de menţinere în vigoare a modelului pentru primii 6 ani de protecţie.

Raportorii
Nemodificat

Nemodificat
Nemodificat
a) inventatorii nu au fost indicaţi în conformitate cu prevederile art.10 alin.(3)şi (4);                       
Raportorii

Nemodificat
Nemodificat
Nemodificat
Nemodificat
La articolul 19 alin. (5), după litera e se introduce o nouă litera, lit. f), cu următorul cuprins:

„f) solicitantul nu a divizat cererea de model de utilitate neunitară, conform art. 16 alin. (2).”

Raportorii

Nemodificat
Nemodificat
Nemodificat
Nemodificat
Nemodificat
	Corelare cu clarificările din Anexa nr. 2.

Corelare cu observaţia Consiliului Legislativ.

Corelare cu reglementarea de la art. 16.

	23. 
	Art.20. - (1) În temeiul hotărârii de înregistrare a modelului de utilitate, luate de comisia de examinare de specialitate, OSIM eliberează titularului certificatul de model de utilitate, împreună cu descrierea, revendicările şi, după caz, desenele modelului de utilitate.

(2) Data eliberării certificatului este data publicării menţiunii hotărârii de înregistrare.

(3) Certificatul de model de utilitate este un titlu de protecţie acordat fără examinarea condiţiilor prevăzute la art.1 alin(1), iar exercitarea drepturilor exclusive se face pe răspunderea titularului, ţinând cont de raportul de documentare întocmit de OSIM.

	Nemodificat
	

	24. 
	Art.21. - (1) OSIM este deţinătorul Registrului naţional al cererilor de model de utilitate depuse şi al Registrului naţional al modelelor de utilitate înregistrate.

(2) Condiţiile de înscriere în registrele naţionale prevăzute la alin.(1), de eliberare de copii sau extrase ale datelor înscrise în aceste registre, precum şi de inspecţie publică a datelor înscrise sunt stabilite prin regulamentul de aplicare a prezentei legi.


	Nemodificat
	

	25. 
	Capitolul III

Apărarea drepturilor


	Nemodificat
	

	26. 
	Art.22. - (1) Hotărârile luate conform prevederilor art.19 alin.(2) şi (4), pot fi contestate la OSIM în scris şi motivat de către solicitantul cererii sau de către titularul modelului de utilitate, în termen de 2 luni de la comunicare.

(2) Contestaţia se soluţionează la OSIM de către o comisie de reexaminare din cadrul Departamentului de apeluri.

(3) Comisia de reexaminare hotărăşte asupra admiterii sau respingerii contestaţiei şi comunică hotărârea solicitantului.

	Nemodificat
	

	27. 
	Art.23. - (1) Un model de utilitate înregistrat de OSIM poate fi anulat pe toată durata, la cerere, dacă se constată că:

a) obiectul modelului de utilitate nu îndeplineşte cerinţele  prevăzute la art.1 alin.(1) sau face parte din categoriile prezentate la art.1 alin.(2) sau (4), după caz; 

b) obiectul modelului nu dezvăluie invenţia suficient de clar şi complet, astfel încât o persoană de specialitate în domeniu  să o  poată  realiza potrivit art.11;

c) obiectul modelului de utilitate depăşeşte  conţinutul cererii, aşa cum a fost depusă;

d) titularul nu era îndreptăţit la înregistrarea modelului de utilitate;

e) protecţia conferită de model de utilitate a fost extinsă.
(2) Dacă motivele de anulare se referă numai la o parte a modelului de utilitate, acesta va fi anulat în parte.

(3) Anularea se soluţionează la OSIM de către o comisie de reexaminare din cadrul Departamentului de apeluri.
(4) Hotărârea comisiei de reexaminare, motivată, se comunică părţilor în termen de 15 zile de la pronunţare şi poate fi atacată cu apel la Tribunalul Bucureşti, în termen de 30 de zile de la comunicare.

(5) În termen de 15 zile de la comunicare, hotărârile Tribunalului Bucureşti pot fi atacate cu recurs la Curtea de Apel.
(6) Anularea are efect începând cu data de depozit a cererii de model de utilitate.

	Nemodificat
	

	28. 
	Art.24. - (1) Orice persoană care marchează produsele sau ambalajul acestora cu un semn de natură să creeze impresia că produsele sunt protejate ca modele de utilitate, conform prezentei legi, sau orice persoană care foloseşte un astfel de semn ca antet pe corespondenţa oficială, pe firmă, pe carduri de afaceri sau în anunţuri, are obligaţia, ca la cererea oricărei persoane interesate, să dea informaţii referitoare la modelul de utilitate pe care se bazează utilizarea semnului.

(2) La cererea instanţei judecătoreşti, OSIM este obligat să înainteze actele, documentele şi informaţiile necesare judecării cauzei cu care a fost învestită, recuperând aceste acte în final. Citarea în instanţă se va face numai în acest scop.

(3) Cererile în justiţie în domeniul drepturilor de proprietate industrială sunt scutite de taxe judiciare.


	Nemodificat
	

	29. 
	Capitolul IV

Cereri internaţionale de protecţie prin model de utilitate

	Nemodificat
	

	30. 
	Art.25. - (1) O cerere internaţională care a primit dată de depozit internaţional la un oficiu receptor şi în care România este stat desemnat are acelaşi efect ca o cerere de model de utilitate care a fost depusă la OSIM la aceeaşi dată.

(2) O cerere internaţională nu are efecte în România în cazurile prevăzute la pct.(i) şi (ii) ale art.24 alin.(1) ale Tratatului de cooperare în domeniul brevetelor, adoptat la Conferinţa diplomatică de la Washington la 19 iunie 1970.


	Nemodificat
	

	31. 
	Art.26. - (1) Dacă solicitantul doreşte să continue cererea internaţională în România trebuie ca, în termen de 30 de luni de la data de depozit internaţional sau, dacă o prioritate a fost revendicată, de la data priorităţii, să deschidă faza naţională în România pentru un model de utilitate.

(2) Prevederile alin.(1) se aplică şi în cazul în care solicitantul, din motive justificate, deschide faza naţională în termen de 2 luni de la data expirării termenului de 30 de luni, cu plata taxei de deschidere întârziată a fazei naţionale.

(3) Pentru deschiderea fazei naţionale în România, solicitantul depune o cerere care trebuie să conţină solicitarea explicită sau implicită a deschiderii fazei naţionale pentru un model de utilitate, traducerea conformă în limba română a descrierii, a revendicărilor şi a desenelor cererii internaţionale şi plăteşte taxa de depunere.

(4) După deschiderea fazei naţionale, cererea internaţională este supusă procedurilor prevăzute de prezenta lege şi de regulamentul de aplicare a acesteia.

(5) În cazul în care solicitantul nu a îndeplinit cerinţele prevăzute la alin.(1) sau (2), după caz, cererea internaţională este considerată că nu a produs niciodată efectele unei cereri de model de utilitate.


	Nemodificat
Nemodificat
Nemodificat
Nemodificat
(5) În cazul în care solicitantul nu a îndeplinit cerinţele prevăzute la alin.(1) sau (2), după caz, cererea internaţională este considerată că nu a produs niciodată efectele, în România, ale unei cereri de model de utilitate.
Raportorii


	Precizare necesară.

	32. 
	Art. 27. Un solicitant, persoană fizică sau juridică română, ori cu rezidenţă în România, ori având o întreprindere industrială sau comercială reală şi serioasă în România, în sensul art.3 al Convenţiei de la Paris, poate depune la OSIM în calitate de oficiu receptor, o cerere internaţională.


	Art. 27. Un solicitant, persoană fizică sau juridică română, sau cu rezidenţă în România, ori având o întreprindere industrială sau comercială reală şi serioasă în România, în sensul art.3 al Convenţiei de la Paris pentru protecţia proprietăţii industriale din 1883, la care România a aderat prin Decretul Consiliului de Stat nr. 1177/1968, poate depune la OSIM, în calitate de oficiu receptor, o cerere internaţională.

Prioritatea poate fi revendicată fie pe baza unei cereri de model de utilitate, fie a unei cereri de brevet de invenţie.

Raportorii
	Completare necesară pentru evitarea ambiguităţilor.

	33. 
	Capitolul V

Dispoziţii tranzitorii şi finale

	Nemodificat
	

	34. 
	Art.28. Dispoziţiile Legii nr.64/1991 privind brevetele de invenţie, republicată în Monitorul Oficial al României, Partea I, nr.541 din 8 august 2007, referitoare la

a) definiţii;

b) dreptul la brevet;

c) înregistrarea şi examinarea cererii de brevet, inclusiv la priorităţi, şi la retragerea cererii;

d) drepturile conferite de brevet şi obligaţiile corelative, precum şi drepturile de folosire anterioară;

e) transmiterea drepturilor;

f) apărarea drepturilor, 

se aplică prin analogie modelelor de utilitate şi în conformitate cu regulamentul de aplicare a prezentei legi.


	Nemodificat
	

	35. 
	Art.29. Cererile de brevet de invenţie având data de depozit anterioară datei intrării în vigoare a prezentei legi nu pot fi transformate în cereri de model de utilitate, conform prevederilor art.14.

	Nemodificat
	

	36. 
	Art.30. - (1) Prezenta lege intră în vigoare la 90 de zile de la data publicării ei în Monitorul Oficial al României, Partea I.
(2) În termenul prevăzut la alin.(1), Guvernul va aproba prin hotărâre, regulamentul de aplicare a prezentei legi.

	Nemodificat
	

	37. 
	Art.31. La data intrării în vigoare a prezentei legi, Ordonanţa Guvernului nr.41/1998 privind taxele în domeniul proprietăţii industriale şi regimul de utilizare a acestora, republicată în Monitorul Oficial al României, Partea I, nr.959 din 29 noiembrie 2006, cu modificările ulterioare, se modifică după cum urmează:

1. Articolul 15 va avea următorul cuprins :

 „Art.15. - Prevederile art.2 nu se aplică pentru procedurile prevăzute la pct.5 şi la pct.6 lit.a) şi b) din anexa nr.2”.

2. Articolul 16 va avea următorul cuprins :

„ Art.16. - Taxele pentru reînnoirea protecţiei modelelor de utilitate se plătesc odată cu taxa de menţinere în vigoare sau pe grupe de ani, potrivit anexei nr. 2”.
3. Anexa nr.2 va avea următorul cuprins:
(este anexată)
	Nemodificat
1 .Nemodificat
2. Nemodificat
La articolul 31 punctul 3, Anexa nr. 2 se modifică şi va avea următorul cuprins:

3. Anexa nr.2 va avea următorul cuprins: 
(este anexată)

	


Raportorii




Dep.Iulian Iancu – PSD 




Dep.Istvan Antal UDMR 




Dep.Ioan Bivolaru – PSD 




Dep.Mircea Ciopraga – PNL 







Dep.Constantin Petrea – PD




Dep.Aurelia Vasile – PSD



Dep.Corneliu Momanu – Fără apartenenţă la un grup parlamentar 
                                     PREŞEDINTE,                                                                 SECRETAR,

                                       Iulian Iancu                                                                    Aurelia Vasile

Consilier parlamentar,
Silvia Vlăsceanu

Text adoptat de Senat










„Anexa nr. 2

Cuantumul şi termenele privind plata taxelor pentru cererile

şi certificatele de înregistrare de model de utilitate

	 SEQ CHAPTER \h \r 1Nr.

crt.
	Obiectul plăţii
	Termenul de plată
	Cuantumul

	
	
	
	(lei)
	(Euro)

	1.
	Depunerea cererii de model de utilitate

a) pe suport hârtie

b) prin mijloace electronice
	2 luni de la data depunerii
	108
	30

	
	
	
	72
	20

	2.
	Deschiderea întârziată a fazei naţionale
	2 luni de la data expirării termenului de 30 de luni de la data priorităţii revendicate în cererea internaţională
	324
	90

	3.
	Întocmirea unui raport de documentare
	2 luni de la data de depozit sau odată cu depunerea solicitării de către un terţ
	360
	100

	4.
	Conversia unei cereri de model de utilitate într-o cerere de brevet de invenţie
	2 luni de la data depunerii cererii de conversie
	36
	10

	5. 
	Publicarea fasciculei de model de utilitate (descriere, revendicări, desene, raport de documentare), care nu depăşeşte 20 de pagini, eliberarea certificatului de model de utilitate şi menţinerea în vigoare a modelului pentru primii şase ani de protecţie
	2 luni de la data transmiterii către solicitant a raportului de documentare
	1440


	400

	
	- pentru fiecare pagină în plus
	
	18
	5

	6.
	a) Reînnoirea protecţiei pentru anii şapte-opt
	până la începerea perioadei de protecţie
	720
	200

	
	b) Reînnoirea protecţiei pentru anii nouă-zece
	până la începerea perioadei de protecţie
	1080
	300”


      Text adoptat de Comisia pentru industrii şi servicii











„Anexa nr. 2

Cuantumul şi termenele privind plata taxelor pentru cererile

şi certificatele de înregistrare de model de utilitate

	 SEQ CHAPTER \h \r 1Nr.

crt.
	Obiectul plăţii
	Termenul de plată
	Cuantumul

	
	
	
	(lei)
	(Euro)

	1.
	Depunerea cererii de model de utilitate

a) pe suport hârtie

b) prin mijloace electronice
	două luni de la data depunerii
	108
	30

	
	
	
	72
	20

	2.
	Deschiderea întârziată a fazei naţionale
	două luni de la data expirării termenului de 30 de luni de la data priorităţii revendicate în cererea internaţională
	324
	90

	3.
	Întocmirea şi publicarea unui raport de documentare
	două luni de la data de depozit sau odată cu depunerea solicitării de către un terţ
	360
	100

	4.
	Conversia unei cereri de model de utilitate într-o cerere de brevet de invenţie
	două luni de la data depunerii cererii de conversie
	36
	10

	5. 
	Publicarea modelului de utilitate (descriere, revendicări, desene însoţite de raportul de documentare, care nu depăşesc 20 de pagini), eliberarea certificatului de model de utilitate şi menţinerea în vigoare a modelului pentru primii şase ani de protecţie
	două luni de la data transmiterii către solicitant a raportului de documentare
	1440


	400

	
	- pentru fiecare pagină în plus
	
	18
	5

	6.
	a) Reînnoirea protecţiei pentru anii şapte-opt
	până la începerea perioadei de protecţie
	720
	200

	
	b) Reînnoirea protecţiei pentru anii nouă-zece
	până la începerea perioadei de protecţie
	1080
	300”

